দিনাজপুরের ৯ জন জীবিত সৈনিকের মধ্যে ৮ জনই দিনাজপুরের এবং ১ জন ঠাকুরগাঁও জেলার। এর মধ্যে কেবল মাত্র একজন বিমান বাহিনীর ও অন্য ৮ জন সেনাবাহিনীর সদস্য। জানা যায়, ১৯৪২ সালে দ্বিতীয় বিশ্বযুদ্ধ চলাকালীন এসব সৈনিক বৃটিশ বাহিনীতে সৈনিকসহ নানা পদে  যোগদান করেন। বর্তমানে জীবিত ৯ জন বৃটিশ সৈনিক হচ্ছেন, দিনাজপুর জেলার ঘোড়াঘাট উপজেলার ওসমানপুর খোদাদাত সামরিক কলোনির হাবিলদার বদরুল হাসান। তিনি ১৯৪৫ সালের ৩ জুলাই বৃটিশ বাহিনীতে যোগদান করেন। নবাবগঞ্জ উপজেলার হাসার পাড়ার মোঃ আব্দুল জব্বার ১৯৪২ সালের ১২ জুন সিপাহী পদে, দিনাজপুর শহরের নিউটাউন ২ b¤^i ব্লকের আব্দুল হাবিব ১৯৪২ সালের ১১ জুন সিপাহী পদে, ঘোড়াঘাটের খোদাদাতপুর সামরিক কলোনির হাবিবউল্লাহ ১৯৪৫ সালের ৫ জানুয়ারী হাবিলদার পদে, ঘোড়াঘাট উপজেলার সৈয়দ খাঁ বাজারের কুরবান আলী ১৯৪৩ সালের২৯ এপ্রিল নায়েক পদে, ঘোড়াঘাট  উপজেলার আফসারাবাদ গ্রামের হোসেন ১৯৪২ সালের ৩০ জুলাই সিপাহী পদে, চিরিরবন্দর উপজেলার বড় হাসিমপুর গ্রামের মোঃ লুৎফর রহমান ১৯৪৪ সালের ৫ †m‡Þ¤^i ল্যান্স নায়েক পদে, ঠাকুরগাঁও জেলার রানীশংকৈল উপজেলার ধর্মগড় গ্রামের আনোয়ারুল্লা পাটোয়ারী ১৯৪০ সালের ১৬ এপ্রিল ফিটার পদে এবং বর্তমানে ঢাকার ধানমন্ডিতে বসবাসকারী তারিফ উদ্দিন আহম্মেদ ১৯৪৪ সালের ২৪ জুন বৃটিশ বিমান বাহিনীর কর্পোরাল পদে যোগ দান করেন। এরা বৃটিশ সৈনিক হিসেবে জার্মান বাহিনীর বিরুদ্ধে দ্বিতীয় বিশ্বযুদ্ধে সরাসরি অংশ নেন।